
R  A  P  O  R  T    

asupra proiectului de Lege pentru aprobarea Ordonanţei de Urgenţă a Guvernului nr. 101/2006 privind reorganizarea Autorităţii pentru Valorificarea Activelor Statului prin comasarea prin absorbţie cu Oficiul Participaţiilor Statului şi Privatizării în Industrie (OPSPI), Camera Deputaţilor fiind Cameră decizională (PLx 164/21.03.2007)  

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru aprobarea Ordonanţei de Urgenţă a Guvernului nr. 101/2006 privind reorganizarea Autorităţii pentru Valorificarea Activelor Statului prin comasarea prin absorbţie cu Oficiul Participaţiilor Statului şi Privatizării în Industrie (OPSPI), Camera Deputaţilor fiind Cameră decizională. 

 La întocmirea prezentului raport, Comisia a avut în vedere: 1) avizul favorabil nr. 150/04.04.2007 al Comisiei pentru buget, finanţe şi bănci; 2) avizul negativ nr. 23/78/04.04.2007 al Comisiei pentru industrii şi servicii;  3) avizul  favorabil  nr. 1663/07.12.2006 al Consiliului Legislativ.

            Proiectul de lege are ca obiect reglementarea în regim de urgenţă, pe de o parte, a reorganizării Autorităţii pentru Valorificarea Activelor Statului prin comasare prin absorbţie cu Oficiul Participaţiilor Statului şi Privatizării în Industrie (OPSPI) din cadrul Ministerului Economiei şi Comerţului şi, pe de altă parte, stabilirea unor măsuri necesare concretizării acestei reorganizării. 
             La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Finanţelor: domnul Dorin Măntescu – director, domnul Adrian Pavel – şef serviciu, doamna Doina Drăghici – consilier juridic, Autorităţii pentru Valorificarea Activelor Statului: domnul Teodor Atanasiu – preşedinte, domnul Laszlo Gyerko – vicepreşedinte, Confederaţiei Sindicale Naţionale Meridian:  Ion Popescu – preşedinte; Centralei Naţionale Confederative a Sindicatelor Miniere:  Marin Condescu - preşedinte.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţele din data 24 aprilie 2007, 29 mai 2007 respectiv 12 iunie a.c.
       În raport de obiectul şi conţinutul său, proiectul de lege face parte din categoria legilor ordinare.
           La lucrările comisiei au fost prezenţi 22 deputaţi, din totalul de 23 membri ai comisiei.


Raportul comisiei a fost de respingere a proiectului de lege, cu 18 voturi pentru şi 4 voturi împotrivă.  

Membrii comisiei au fost de acord că datorită lipsei strategiilor şi programele referitoare la evoluţia dezvoltării industriale, de prelucrare a produselor industriale şi a bunurilor de consum, precum şi a sectorului energetic, pe care Ministerul Economiei şi Finanţelor trebuia să le elaboreze până la această dată, acest proiect de lege nu are cum să fie aprobat, AVAS practic neavând cum să gestioneze şi apoi să privatizeze societăţile din domeniul energetic, în lipsa unei strategii în domeniu.
În urma dezbaterii, Comisia pentru politică economică, reformă şi privatizare a hotărât, cu 18 voturi pentru şi 4 voturi împotrivă, să propună plenului Camerei Deputaţilor respingerea proiectului de Lege pentru aprobarea Ordonanţei de Urgenţă a Guvernului nr. 101/2006 privind reorganizarea Autorităţii pentru Valorificarea Activelor Statului prin comasarea prin absorbţie cu Oficiul Participaţiilor Statului şi Privatizării în Industrie (OPSPI).

Vă înaintăm, alăturat, RAPORTUL asupra proiectului de Lege pentru aprobarea Ordonanţei de Urgenţă a Guvernului nr. 101/2006 privind reorganizarea Autorităţii pentru Valorificarea Activelor Statului prin comasarea prin absorbţie cu Oficiul Participaţiilor Statului şi Privatizării în Industrie (OPSPI), Camera Deputaţilor fiind Cameră decizională. 
In raport de obiectul şi conţinutul său, proiectul de lege face parte din categoria legilor ordinare.

